REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/19-16/53

URBROJ: 238-27-15-01-19-2

Bregana, 24. 9. 2019.

Z A P I S N I K

sa 49. sjednice Školskog odbora Osnovne škole Milana Langa, Bregana održane dana 17. 9. 2019. u zbornici Škole u Bregani, Langova 2, s početkom u 18,30 sati.

Prisutni članovi Školskog odbora: Sanja Rapljenović – predsjednica, Ivana Smolej Kolarek, Valentina

Martinček, Tomislav Šapić, Iris Gović Penić, Ivan Piškulić i Josip Petrić.

Ostali prisutni: Igor Matijašić - ravnatelj

Predsjednica Školskog odbora, Sanja Rapljenović pozdravila je prisutne i konstatirala da sjednici prisustvuju svi članovi Školskog odbora.

Predsjednica Školskog odbora predložila je sljedeći

Dnevni red:

1. Verifikacija zapisnika s 48. sjednice Školskog odbora

2. Davanje prethodne suglasnosti ravnatelju za zasnivanje radnog odnosa na određeno vrijeme za radno mjesto učitelja matematike

3. Izvješće o radu pedagoginje Željke Ceglec (probni rok od 6 mjeseci) – suglasnost za zasnivanje radnog odnosa na neodređeno vrijeme

4. Razno

Dnevni red je jednoglasno usvojen.

**Ad-1** **Verifikacija zapisnika s 48. sjednice Školskog odbora**

Predsjednica Školskog odbora gđa Sanja Rapljenović pozvala je članove da se izjasne imaju li primjedbe na zapisnik s 48. sjednice Školskog odbora.

Budući da nije bilo primjedbi, predsjednica Školskog odbora je konstatirala da je jednoglasno donijeta sljedeća

O D L U K A

Usvaja se zapisnik s 48. sjednice Školskog odbora održane elektronskim putem dana 27. 8. 2019. godine.

**Ad-2 Davanje prethodne suglasnosti ravnatelju za zasnivanje radnog odnosa na određeno vrijeme za radno mjesto učitelja matematike**

Ravnatelj Igor Matijašić zatražio je prethodnu suglasnost Školskog odbora za zasnivanje radnog odnosa temeljem natječaja objavljenog 7. 9. 2019. godine na mrežnim stranicama i oglasnim pločama Škole i Hrvatskog zavoda za zapošljavanje na radnom mjestu:

-učitelj/ica matematike - 1 izvršitelj na određeno vrijeme – zamjena s punim radnim vremenom

U okviru natječajnog roka prispjele su prijave dviju kandidatkinja međutim obje su u međuvremenu zasnovale radni odnos u drugoj školi.

1. Petra Maruna, magistra edukacije matematike i fizike

2. Katarina Maruna, magistra edukacije matematike i fizike

**Ad-3 Izvješće o radu pedagoginje Željke Ceglec (probni rok od 6 mjeseci) – suglasnost za zasnivanje radnog odnosa na neodređeno vrijeme**

Temeljem čl. 11. i čl. 53. Zakona o radu (NN [93/14](https://www.zakon.hr/cms.htm?id=26185), [127/17](https://www.zakon.hr/cms.htm?id=26183)) pedagoginja Željka Ceglec sklopila je ugovor o radu 7. 3 . 2019. uz uvjet probnog rada u trajanju od 6 mjeseci. Protekom tog roka, Školski odbor je konstatirao kako je Željka Ceglec zadovoljila na probnom radu i njezin ugovor o radu na neodređeno vrijeme ostaje na snazi.

**Ad-4 Razno**

Ravnatelj je izvijestio članove Školskog odbora da je pregledom natječajne dokumentacije i obavljenih razgovora, zasnovao radne odnose na određeno vrijeme jer obavljanje poslova ne trpi odgodu, a traje do zasnivanja radnog odnosa na temelju natječaja ili drugi propisani način, ali ne dulje od 60 dana sa:

1. ALOZIJEM DOŠLIĆEM, magistar inženjer šumarstva, na radnom mjestu učitelja matematike

2. PETROM PAVLOVIĆ, magistra eksperimentalne biologije, na radnom mjestu učiteljice prirode i biologije

3. IVOM GLUHINIĆ, magistra slikarstva, na radnom mjestu učiteljice likovne kulture

4. LANOM JAGER, mag. primarnog obrazovanja, na radnom mjestu učiteljice u produženom boravku

5. KAROLINOM BOLŠEC, mag. primarnog obrazovanja, na radnom mjestu učiteljice u produženom boravku.

Također, obavijestio je članove Školskog odbora da je umjesto Željke Skendrović razrednik 1.b Ivona Injić, mag. primarnog obrazovanja,

Ana-Marija Šovagović Zuzjak, mag. primarnog obrazovanja, razrednik je 4. a razredu, (do povratka na rad učiteljice Josipe Tandarić), a Suzana Kos, mag. primarnog obrazovanja, u PŠ Grdanjcima koja je došla na mjesto Ivone Injić.

Također, učiteljici informatike Sanji Barbarić je povećana satnica i sada će raditi puno radno vrijeme od 40 sati tjedno.

Sklopljeni su i ugovori na određeno vrijeme do najdulje 30. 6. 2020. godine s nepunim radnim vremenom na radnom mjestu pomoćnik/ica u nastavi u sklopu projekta „Vjetar u leđa – faza III.“ – 6 izvršitelja:

1. Igorom Kupresom
2. Majom Đurđicom Halambek
3. Anitom Veršić
4. Snježanom Glaser
5. Ninom Savić Cipek
6. Aleksandrom Čavrag Tomašinec

Kao i na određeno vrijeme do najdulje 30. 6. 2020. godine s nepunim radnim vremenom na radnom mjestu pomoćnik/ica u nastavi – izvor financiranja Grad Samobor – 1 izvršitelj sa:

* Ksenijom Futač Fauković

Ravnatelj, Igor Matijašić ukratko je informirao članove Školskog odbora o školskim događanjima:

* učitelj biologije i prirode Milan Librić otišao je u mirovinu
* vijeće roditelja je izabralo EUROHERC d.o.o. za osiguranje učenika od nesretnog slučaja
* tokom ljeta u sklopu projekta e-Škole izgrađena je lokalna računalna mreža, postavljene su „pametne ploče“ i sanirano je grijanje u školi
* izborni predmeti njemački jezik i informatika se odvijaju u suprotnoj smjeni

Na kraju sjednice pozvao je sve prisutne da 28. rujna dođu na „Knedlijadu i likerijadu“ koja će se održati na školskom igralištu u Bregani.

Završeno u 19,30 sati.

Predsjednica Školskog odbora:

Sanja Rapljenović, prof.